డయ్యూ, మార్చి 8: సముద్రంలో చేపల వేటతో జీవనం సాగించే పేద జాలరులకు చేయూతనిస్తామని ప్రధాని నరేంద్ర మోదీ ప్రకటించారు. ఆధునాతన బోట్లను కొనుగోలు చేసేందుకు వారికి రూ. కోటి వరకు రుణాలను అందిస్తామని చెప్పారు. త్వరలో దేశవ్యాప్తంగా ఈ పథకం అమలులోకి రానుందని పేర్కొన్నారు. కేంద్ర పాలిత ప్రాంతమైన డయ్యూలో జరిగిన బహిరంగ సభలోను, గుజరాతలోని గాంధీనగర్లో జరిగిన మహిళా సర్పంచుల సమావేశంలోనూ ఆయన మాట్లాడారు. కొంతమంది పేద జాలరులు కలిసి ఓ గ్రూపుగా ఏర్పడితే వారికి ముద్రా బ్యాంకునుంచి కోటి రూపాయల వరకు రుణం ఇప్పిస్తామన్నారు. 50% నిధులను కేంద్రమే భరిస్తుందని చెప్పారు. ఈ కొత్త బోట్లను కొనుగోలు చేసినవారు సముద్రంలో 12 నాటికల్ మైళ్లవరకు వెళ్లి భారీ స్థాయిలో చేపల వేటను కొనసాగించవచ్చన్నారు. కాగా దేశవ్యాప్తంగా ప్రతి 1000 మంది మగవారికి 850నుంచి 870 వరకు మహిళలుండగా ఒక్క డామన్ డయ్యూలో మాత్రం 1040మంది ఉన్నారని ప్రశంసించారు. అంతర్జాతీయ మహిళాదినోత్సవం సందర్భంగా డయ్యూ ప్రజలనుద్దేశించి మాట్లాడడం తన అదృష్టమని చెప్పారు. ‘‘మహిళలు సాధికారత సాధించకపోతే మానవజాతి పురోగతి అసంపూర్తిగా మిగిలిపోయినట్లే’’ అని ఆయన వ్యాఖ్యానించారు. కాగా దేశంలో బహిరంగ మలవిసర్జన రహితంగా 101జిల్లాలు గుర్తింపు పొందాయని మోదీ ప్రకటించారు. దేశంలో మూడు రాష్ట్రాలు ఓడీఎ్ఫగా గుర్తింపు పొందాయని పేర్కొన్నారు. అంతకు ముందు గుజరాతలోని సోమనాథ్ దేవాలయాన్ని మోదీ దర్శించుకున్నారు. కాగా గాంధీనగర్లో జరిగిన ఓ సమావేశంలో పలువురు సర్పంచులకు ఆయన ప్రోత్సాహక పురస్కారాలు అందజేశారు. స్వచ్ఛ భారతకోసం మహిళా సర్పంచులు చేస్తున్న కృషిని కొనియాడారు.
dayyuu, marchi 8: samudramlo chepala vetatho jeevanam saaginche pedha jaalarulaku cheyuutanistaamani pradhaani narendra modii prakatinchaaru. aadhunaatana botlanu konugolu chesenduku vaariki roo. koti varaku runaalanu andistaamani cheppaaru. twaralo desavyaaptamgaa ee pathakam amaluloki raanundani perkonnaru. kendra paalita praantamaina dayyuulo jarigina bahiranga sabhalonu, gujaraataloni gandhinagarlo jarigina mahila sarpanchula samavesamlonu aayana matladaru. kontamandi pedha jaalarulu kalisi oo groopugaa erpadithe vaariki mudra byaankununchi koti roopaayala varaku runam ippistaamannaaru. 50% nidhulanu kendrame bharistundani cheppaaru. ee kotta botlanu konugolu chesinavaaru samudramlo 12 natical maillavaraku velli bhari sthaayilo chepala vetanu konasaaginchavachannaaru. kaga desavyaaptamgaa prati 1000 mandi magavaariki 850nunchi 870 varaku mahilalundagaa okka daman dayyuulo maatram 1040mandi unnaarani prasamsinchaaru. antarjaatiiya mahiladinotsavam sandarbhamgaa dayyuu prajalanuddesinchi matladadam tana adrushtamani cheppaaru. ‘‘mahilalu saadhikaarata saadhinchakapothe maanavajaati purogati asampuurtigaa migilipoyinatle’’ ani aayana vyaakhyaaninchaaru. kaga desamlo bahiranga malavisarjana rahitamgaa 101jillaalu gurtimpu pondaayani modii prakatinchaaru. desamlo moodu rashtralu odffoga gurtimpu pondaayani perkonnaru. antaku mundu gujaraataloni somanath devalayanni modii darsinchukunnaaru. kaga gandhinagarlo jarigina oo samavesamlo paluvuru sarpanchulaku aayana prothsaahaka puraskaaraalu andajesaaru. swachcha bharatakosam mahila sarpanchulu chestunna krushini koniyaadaaru.